Publication: Magyar Közlöny
Issue: MK-1999-82 (Year: 1999, Number: 82)
Era: 1990-2004
Section: 
Paragraph Index: 292

(1)—(4) és a (6) bekezdésben említettektől eltérő követelményeknek tegyenek eleget a bejelentés tekintetében. Különösen az alábbiak nem követelhetők a bejelentés ügyintézésének teljes ideje alatt: (i) cégbizonylat vagy a cégjegyzékről készült kivonat; (ii) arra vonatkozó adat, hogy a bejelentő ipari vagy kereskedelmi tevékenységet folytat, továbbá erre vonatkozó bizonyíték benyújtása; (iii) arra vonatkozó adat, hogy a bejelentő a bejelentésben felsorolt árukkal, illetve szolgáltatásokkal megegyező tevékenységet folytat, továbbá erre vonatkozó bizonyíték benyújtása; (iv) arra vonatkozó bizonyíték benyújtása, hogy a védjegyet egy másik Szerződő Fél vagy a Párizsi Egyezmény olyan tagállama lajstromába jegyezték be, amely nem Szerződő Fél, kivéve, ha a bejelentő a Párizsi Egyezmény 6 quinquies Cikkének alkalmazását igényli.

Source: https://magyarkozlony.hu/hivatalos-lapok/e045ccac4793d0dff6af0a3ee061016faa050af5/dokumentumok/959ee26d4cdceef1248693e3ba581a07b54ec3ff/letoltes